לאופולד דאמרוש

לאופולד דאמרוש (בגרמנית: Leopold Damrosch; 1831 – 1885) היה כנר, מנצח ומלחין יהודי-גרמני.

ביוגרפיה 
דאמרוש נולד בפוזנן שבפרוסיה (היום בפולין) למשפחה יהודית. הוא למד תחילה רפואה בברלין, אך בחר במוזיקה וניגן בכינור בתזמורת החצר של ויימאר, בניצוחו של פרנץ ליסט. 

בשנת 1871 היגר לארצות הברית, שם ייסד בניו יורק את האגודה הסימפונית של ניו יורק, שהייתה לאחר זמן לתזמורת הסימפונית של ניו יורק, ואת האגודה לאורטוריה. בשתיהן קיים קונצרטים סימפוניים בניצוחו, בעיקר של מוזיקה גרמנית. בין השאר קיים פסטיבלים מוזיקליים, ובאחד מהם ניצח על תזמורת של 250 נגנים ועל מקהלה של 1200 זמרים.

בשנה שלפני מותו הספיק לנהל את המטרופוליטן אופרה, שם העלה אופרות של וגנר. דאמרוש חיבר יצירות לכינור ולמקהלה.

אחרי מותו החליף אותו בנו, וולטר דאמרוש בתפקיד מנהל מוזיקלי של התזמורת הסימפונית של ניו יורק. לאופולד דאמרוש היה גם אביהם של מחנך המוזיקה פרנק דאמרוש, מייסד ג'וליארד, והפסנתרנית קלרה מאנס, שייסדה יחד עם בעלה, דייוויד מאנס, את בית ספר מאנס למוזיקה במנהטן.

קישורים חיצוניים 

 

 Damrosch Song Cycle and Art Song list
 Article on the Work of Damrosch by Juilliard doctoral student Kati Agócs
 Encyclopedia entry on Damrosch

מנצחים יהודים אמריקאים
מנצחים יהודים גרמנים
כנרים יהודים גרמנים
כנרים יהודים אמריקאים
אמריקאים ממוצא גרמני-יהודי
משפחת דאמרוש
פוזנן: אישים
גרמנים שנולדו ב-1831
אמריקאים שנולדו ב-1831
גרמנים שנפטרו ב-1885
אמריקאים שנפטרו ב-1885